
საქართველოს განათლებისა და  მეცნიერების                                                მინისტრის ბრძანება №1125
2008 წლის 18 დეკემბერი
 ქ. თბილისი
საჯარო სამართლის იურიდიული პირის – ბორჯომის პოლიტექნიკური კოლეჯის ლიკვიდაციის შესახებ

საქართველოს ზოგადი ადმინისტრაციული კოდექსის 61-ე მუხლის, ,,საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის მე-20 მუხლის პირველი პუნქტის, ,,ზოგადი განათლების შესახებ“ საქართველოს კანონის 57-ე მუხლის მე-2 პუნქტის და საქართველოს მთავრობის 2004 წლის 21 მაისის №37 დადგენილებით დამტკიცებული ,,საქართველოს განათლებისა და მეცნიერების სამინისტროს დებულების“ მე-3 მუხლის მე-2 პუნქტის ,,ა“ და  ,,მ“ ქვეპუნქტების თანახმად, ვბრძანებ:
1.
 განხორციელდეს საჯარო სამართლის იურიდიული პირის – ბორჯომის პოლიტექნიკური კოლეჯის ლიკვიდაცია 2009 წლის 16 თებერვლამდე.

2.
ძალადაკარგულად გამოცხადდეს ,,ბორჯომის პოლიტექნიკური კოლეჯის საჯარო სამართლის იურიდიულ პირად დაფუძნებისა და მისი წესდების დამტკიცების შესახებ“ საქართველოს განათლებისა და მეცნიერების მინისტრის 2006 წლის 5 აპრილის  №246  ბრძანება.

3.
საქართველოს განათლებისა და მეცნიერების სამინისტრომ უზრუნველყოს საჯარო სამართლის იურიდიული პირის – ბორჯომის პოლიტექნიკური კოლეჯის ლიკვიდაციასთან დაკავშირებული კანონმდებლობით დადგენილი ღონისძიებების გატარება.

4.
ეს ბრძანება, გარდა  მე-2 პუნქტისა, ამოქმედდეს გამოქვეყნებისთანავე;

5.
ბრძანების მე-2 პუნქტი ამოქმედდეს 2009 წლის 16 თებერვლიდან.         

ნ. გვარამია


